باياندور خان - دده قورقود کیتابی و تۆرک افسانه‌لرینده آدی چکیلن افسانوی خاقان. باياندور (باياندیر) خان اوْلاراق دا بیلینیر. آذربایجان خالقی‌نین قدیم تاریخی عابده‌سی اوْلان قوْرقود آتا (دده قوْرقود) احوالاتلاریندا خانلار خانی اوْلاراق تعیین اوْلونار. لاکین بوْيلاردا اوْنون يالنیز آدی چکیلیر. اثرین اساس قهرمانی ایسه قازان خان و اوْنون اطرافیندا بیرلشن باهادیرلاردیر. "اوْغوز ائلی" دؤولت قۇرولوشونون باشیندا دۇرور. گؤروندويو کیمی، آذربایجان-تۆرک يازیلی عابده‌لرینده باياندورون آدی آنتروپونیم، گاه دا اتنونیم کیمی قئيد اوْلونور.